b'\n_START_ARTICLE_\nMangaanihydroksidi\n_START_SECTION_\nOminaisuudet ja valmistus\n_START_PARAGRAPH_\nPuhtaana mangaanihydroksidi on v\xc3\xa4rilt\xc3\xa4\xc3\xa4n valkoista tai punertavaa. Se kuitenkin hapettuu herk\xc3\xa4sti hapetusluvuille +III ja +IV, mink\xc3\xa4 vuoksi v\xc3\xa4ri muuttuu ruskeaksi. Mangaanihydroksidi ei liukene veteen, mutta liukenee happoihin ja ammoniakkiliuoksiin. Mangaanihydroksidin alkeiskoppi on heksagonaalinen.  _NEWLINE_Mangaanihydroksidia valmistetaan liukoisen mangaanisuolan, esimerkiksi mangaani(II)kloridin, vesiliuoksen ja hydroksidiliuoksen avulla, jolloin se saostuu. Reaktio suoritetaan hapettomissa olosuhteissa pelkistimen l\xc3\xa4sn\xc3\xa4 ollessa.'